Ṣṣelṭan d wat wexxam-is zran anda i d-tettbaddad, titbirt ters-d ɣef lmaɛun am yal tikelt tenna-d ameslay-nni i d-teqqar dɣa tԑedda ad tafeg ṭṭfen-tt-id, selfen-as i twenza-s kksen-as-d tisegnit-nni teqel-d d taqcict-nni wwin-tt-id, yenna-as urgaz-is: «D acu i mixedemen akka?», tenna-asen: «Imi id-tewwi yemma-k lxalat akken ad iyi-zrent, mkul yiwet seg-sent acu i dtenna, yiwet tenna-d anwa ara yeččen lqut di tfetusin-is, tenna-d yemma-k ɛeddi seww-as-d, ԑeddaɣ sewweɣ-as-id, tayeḍ tenna-d anwa ara yessersen aqerruy-is ɣef yirebbi-s ad as-id-tani, tessers-it-id ɣef yirebbi-w uniɣ-as-d, ma d tis tlata imi tusem fell-i tessenta-iyi-d tisegnit».